**УКАЗАНИЯ ЗА ПОДГОТОВКА НА ОБРАЗЦИТЕ НА ДОКУМЕНТИ И СЪДЪРЖАНИЕ НА ОФЕРТАТА.**

**1. ОБЩИ ИЗИСКВАНИЯ**

Офертата следва да съдържа техническо и ценово предложения.

**А. Техническото предложение** следва да съдържа:

а) документ за упълномощаване, когато лицето, което подава офертата, не е законният представител на участника;

б) предложение за изпълнение на поръчката в съответствие с техническите спецификации и изискванията на възложителя;

в) декларация за ангажираност на предложените експерти (свободен текст)

г) други документи съобразно техническите спецификации;

**Б. Ценовото предложение** следва да съдържа предложението на участника относно цената за изпълнение на услугата. В предложената цена следва да са включени всички разходи по изпълнение на обществената поръчка.

Към офертата си участниците следва да представят и информация относно личното състояние и критериите за подбор.

При изготвяне на офертата всеки участник трябва да се придържа точно към обявените от възложителя условия.

Офертите се изготвят на български език.

Всеки участник в процедура за възлагане на обществена поръчка има право да представи само една оферта.

В процедура за възлагане на обществена поръчка едно физическо или юридическо лице може да участва само в едно обединение.

Свързани лица не могат да бъдат самостоятелни участници в една и съща процедура.

**2. ИЗГОТВЯНЕ НА ОФЕРТАТА**

BG05M2OP001-4.001, Приоритетна ос 4 „Техническа помощ“ на Оперативна програма „Наука и образование за интелигентен растеж“

2.1. Офертата трябва да отговаря на изискванията, посочени в обявлението за обществената поръчка и настоящите указания.

2.2. Не се допускат варианти на офертата. При наличието на варианти на офертата същата не се разглежда и участникът се отстранява.

2.3. Офертата се подписва от лицето, представляващо участника, или от надлежно упълномощено от него лице или лица, като в офертата се прилага заверено пълномощно (освен в случаите, в които лицето е изрично посочено в договора за създаване на обединението). Офертата се подписва на всяка страница от посоченото по-горе лице и/или лица.

2.4. Офертата за участие се изготвя в съответствие с изискванията на ЗОП и се представя в един екземпляр – оригинал.

**3. СЪДЪРЖАНИЕ И ПОДАВАНЕ НА ОФЕРТАТА**

Документите, свързани с участието в процедурата, се представят от участника, или от упълномощен от него представител – лично или чрез пощенска или друга куриерска услуга с препоръчана пратка с обратна разписка, на адреса, посочен от възложителя, обозначен в настоящия раздел.

Документите се представят в **запечатана непрозрачна опаковка**, върху която се посочват:

1. наименованието на участника, включително участниците в обединението, когато е приложимо;

2. адрес за кореспонденция, телефон и по възможност – факс и електронен адрес;

3. наименованието на поръчката.

**Запечатаната непрозрачна опаковка** включва:

1. **Опис** на представените документи - Образец № 1,
2. **ЕЕДОП** - Образец № 2 - единен европейски документ за обществени поръчки (ЕЕДОП) за участника в съответствие с изискванията на закона и условията на възложителя, а когато е приложимо - ЕЕДОП за всеки от участниците в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката:

2.1. В **ЕЕДОП** се попълват данни и информация относно съответствието им с приложимите изисквания за личното състояние (по чл.54 от ЗОП и предвидените по чл.55 от ЗОП) и критериите за подбор. ЕЕДОП подават всички членове на участник-обединение, подизпълнителите и за всяко лице, чиито ресурси ще бъдат ангажирани в изпълнението на поръчката.

2.2. Когато изискванията по чл. 54, ал. 1, т. 1, 2 и 7 от ЗОП се отнасят за повече от едно лице, всички лица подписват един и същ ЕЕДОП. Когато е налице необходимост от защита на личните данни или при различие в обстоятелствата свързани с личното състояние, информацията се попълва в отделен ЕЕДОП за всяко лице или за някои от лицата. В тези случаи, когато се подава повече от един ЕЕДОП обстоятелствата, **свързани с критериите за подбор, се съдържат само в ЕЕДОП** **подписан от лице което може самостоятелно да представлява съответния стопански субект**.

2.3. В **ЕЕДОП** се представят данни относно публичните регистри, в които се съдържа информация за декларираните обстоятелства или за компетентния орган който съгласно законодателството на съответната държава е длъжен да предоставя информация за тези обстоятелства служебно на възложителя.

2.4. Когато за участник е налице някое от основанията по чл. 54, ал. 1 от ЗОП или посочените от възложителя основания по чл. 55, ал. 1 от ЗОП и преди подаването на Заявлението за участие или офертата той е предприел мерки за доказване на надеждност по чл. 56 от ЗОП, тези мерки се описват в ЕЕДОП, като се прилагат и доказателства за това.

1. **Документи за доказване на предприетите мерки за надеждност**/ когато е приложимо/;
2. **Договор за обединение** /в случай че участникът е обединение/;
3. **Декларация за конфиденциалност** по чл. 102 от ЗОП - Образец № 3 (по преценка на участника);
   1. Участниците могат да посочват в офертите си информация, която смятат за конфиденциална във връзка с наличието на търговска тайна. Когато участниците са се позовали на конфиденциалност, съответната информация не се разкрива от възложителя. Участниците не могат да се позовават на конфиденциалност по отношение на предложенията от офертите им, които подлежат на оценка.
   2. В случай на непредставяне наДекларация за конфиденциалност по чл. 102 от ЗОП - Образец № 3, възложителят ще счита, че в офертата няма информация, която е конфиденциална във връзка с наличие на търговска тайна..
4. **Техническото предложение** - Техническото предложение за изпълнение на поръчката се изготвя по приложения образец и съдържа цялата информация, съгласно техническите спецификации и необходима за оценяване на предложението съгласно методиката за оценка.

Участници, чиито технически предложения за изпълнение на поръчката не отговарят на изискванията на възложителя се отстраняват от участие в процедурата, като съответно не подлежат на оценка съгласно методиката за оценка.

Участници, които не са подали необходимите декларации, съгласно техническите спецификации и документацията, се отстраняват от участие в обществената поръчка.

1. **„Ценово предложение на участника”** - изготвя се и се представя, съгласно Образец № 6 в отделен запечатан непрозрачен плик с надпис **"Предлагани ценови параметри",** който съдържа ценовото предложение по чл. 39, ал. 3, т. 2 от Правилника за прилагане на ЗОП (ППЗОП).

8.1. В Ценовото предложение за изпълнение поръчката се посочва цена за оценка на едно проектно предложение, като се включват всички разходи по дейностите свързани с оценката му (работа, транспорт, командировки, пътни и др.)

8.2. Извън плика с надпис „Предлагани ценови параметри“ не трябва да е посочена никаква информация относно цената. Участници, които и по какъвто начин са включили някъде в офертата си извън плика „Предлагани ценови параметри“ елементи, свързани с предлаганата цена (или части от нея), ще бъдат отстранени от участие в процедурата.

**Забележка: Всички копия на изискваните документи трябва да бъдат подписани от представляващия участника и заверени с печат. Когато е представен документ на чужд език, той се придружава от превод на български език.**

9. Офертата следва да се представи в писмен вид, на хартиен носител.

9.1. Ако участникът е представил част или цялата оферта освен на хартиен носител, и на магнитен и/или оптичен носител, при несъответствие на съдържанието между хартиения, магнитния и/или оптичен носител, за валидни се считат записите на хартиения носител.

9.2. Офертата следва да бъде представена до крайния срок на посочения адрес:

**Място за подаване на офертите:**

**гр. София 1113, бул. „Цариградско шосе“ 125, бл. 5**

**Изпълнителна агенция „Оперативна програма“ Наука и образование за интелигентен растеж“,**

**Деловодство, ет. 1**

**Място на отваряне на офертите :**

**гр. София 1113, бул. „Цариградско шосе“ 125, бл. 5**

**Изпълнителна агенция „Оперативна програма“ Наука и образование за интелигентен растеж“**

9.3. Ако участникът изпраща офертата чрез препоръчана поща или куриерска служба, разноските за това са за негова сметка. В този случай, той следва да изпрати офертата така, че да обезпечи нейното пристигане на посочения от Възложителя адрес преди изтичане на срока за подаване на офертите. Рискът от забавяне или загубване на офертата е за участника.

9.4. Възложителят не се ангажира да съдейства за пристигането на офертата на адреса и в срока, определен от него.

9.5. Оферта, представена след изтичане на крайния срок, не се приема от Възложителя. Такава оферта незабавно се връща на приносителя и това се отбелязва в регистъра на Възложителя.

**4. ДРУГИ УСЛОВИЯ**

1. Всички действия на Възложителя към участниците са в писмен вид.

Решенията на Възложителя, за които той е длъжен да уведоми участниците, се връчват по предвидения в чл. 43, ал. 5 от ЗОП ред.

2. Във връзка с провеждането на процедурата и подготовката на офертите от участниците, за въпроси, които не са разгледани в настоящите указания, следва да се спазват изискванията на ЗОП, обявлението и условията, посочени в другите документи от документацията в процедурата.